**Közösségi művelődés tanár szak**

**A szigorlaton csak minden szakos tárgy teljesítése esetén lehet részt venni, ez minden hallgató esetében a szigorlat reggelén egyenként ellenőrzésre kerül.**

**A szóbeli szigorlat előtt az egyetemi Szervezeti és Működési Szabályzat Az ismeretek ellenőrzésének főbb formái c. részének 37. § 6. pontja értelmében egy írásbeli feladatsort kell kitölteni, mely az összes tételhez tartozó alapvető fontosságú információkra (jogszabályok, évszámok, korszakok, fogalmak, stb.) kérdez rá. Amennyiben az erre adott válaszok nem érik el a 80 %-ot, abban az esetben a hallgató nem vehet részt a szigorlat szóbeli részén.**

**Szigorlat tételek**

**Érvényes: 2022. májustól**

1. Az egész életen át tartó tanulás (LLL) koncepciójának elmélete és gyakorlata, a formális, nem formális és az informális tanulás sajátos jegyei, mutassa be az LLL-t a közművelődés területén!
2. Mutassa be a hazai közművelődés és felnőttképzés intézményrendszerét, annak személyi, tárgyi és infrastrukturális feltételeit!
3. Mutassa be a közművelődési tevékenységek rendszerét a hatályos magyar jogszabályok alapján!
4. A közösségfejlesztés története és alapelvei
5. A közösségfejlesztés folyamata és módszerei
6. A rendezvényszervezés fogalmi kérdései, szakaszai, főbb dokumentumai, a rendezvények tartalmi csoportosítása
7. A világ mai vallási képe. A kereszténység (Biblia, történet, irányzatok, jellemzők).
8. A középkor és a reneszánsz kultúrája és művészete (Európa és Magyarország)
9. A 18-19. század kultúrája és művészete (Európa és Magyarország)
10. A kultúraközvetítés jellemzői és művelődéstörténeti sajátosságok Magyarországon a 20. században
11. A Kárpát-medence nemzetiségi tagozódása
12. A Kárpát-medence magyar néprajzi tagozódása
13. Az év egyes szakaszaihoz kapcsolódó népszokások adventtől farsangig
14. Az év egyes szakaszaihoz kapcsolódó népszokások nagyböjttől kisfarsangig
15. A helyi értékek megőrzése, a hungarikumok, a Szellemi kulturális örökség és a Jó Gyakorlatok, az UNESCO Világörökség a Kárpát-medencében
16. A közművelődéshez és felnőttképzéshez kapcsolódó hatályos magyar jogszabályok rendszere
17. Az Európai Unió kultúrát érintő dokumentumai, állásfoglalásai és programjai
18. A turizmus és a kultúra találkozási lehetőségei, a kulturális turizmus aktuális kérdései
19. A felnőttkori tanulás jellemzői és a résztvevő-központú módszerek
20. A hazai gyermekvédelmi intézményrendszer ismertetése, hátrányos helyzet, veszélyeztetettség, család szerepe
21. Mutassa be nemzeti ünnepeinket, különös hangsúllyal a történelmi háttérre!